… hakkab õhtusse jõudma.  Eile sai pool päeva rannas oldud. Oli kuum, tuult eriti polnud. Vesi oli ilgelt külm. Läksin põlvini, pidi ju end jahutama ja ka liivast loputama. Uhasin endale lihtsalt peale, kuigi sedagi toimingut tuli värinate saatel teha. Oleks ehk kauemgi praadinud, aga jook sai otsa. Sularaha polnud, et osta, nii pidingi ära tulema. Õhtul tuli mulle külaline, tegime mõnusa äraolemise. Libistasime mõne  külma õlle ja mekkisime kõrvale juustu sidrunipipraga.  Täna olen enamuse ajast kodus olnud. Valmistan end reedeks ette. Siis ju minek Vana-Vigalasse, Hard Rock Laagrisse. Teen kodutööd, kuulan siin järgemööda bände, mis seal üles astuvad. Paljusid ei teadnudki ennem. Aga enamus mulle meeldivad. Pole ju ainult eesti omad. Kindlasti saab see olema suurepärane üritus.  Homme tahaks veel randa minna.  Siin siis üks neist. Valisin rahulikuma loo. Mulle väga hakkas nende looming meeldima.